Mercedes-Benz Formula 1 -sarjassa

Mercedes-AMG Petronas Formula One Team on Mercedes-Benzin Formula 1 -talli.
Tallin kuljettajina ovat toimineet kausilla – suomalainen Valtteri Bottas ja brittiläinen Lewis Hamilton. Mercedeksellä oli oma Formula 1 -talli kausilla –, ja 1990-luvulta alkaen se on toiminut muutamien tallien moottoritoimittajana. Tehdastalli aloitti kilpailemisen uudelleen tallipäällikkö Ross Brawnin alaisuudessa kaudella .
Mercedes oli vuonna 2023 "Forbesin" listauksessa maailman 47. arvokkain urheiluseura 3,8 miljardin dollarin arvolla.
Alfred Neubauerin Mercedes-GP-joukkue.
Mercedes tallin kilpailutoiminta alkoi jo ennen toista maailmansotaa kuuluisan Alfred Neubauerin alaisuudessa. Neubauerin toiminta tallipäällikkönä oli monessa suhteessa uraa uurtavaa, hän toi kisoihin mukaan muun muassa varikkokäynnit ja singnaalikielen varikon ja kuljettajien välille. Tallin varikkotoiminta ja taktiikka hiottiin huippuunsa ja kuljettajana toiminut Rudolf Caracciola alkoi voittaa kisoja Mercedesin SS- ja SSK-kilpa-autoilla. Vuonna 1934 talli esitteli uuden W25-auton, joka voitti heti debyyttinsä Nürburgringillä samana vuonna. Talli esitteli 1930-luvun lopulla uuden kolmilitraisen W154-auton, joka kilpaili hyvällä menestyksellä. Toinen maailmansota katkaisi kuitenkin tallin toiminnan.
Mercedes palasi kilparadoille Neubauerin johtamana vuonna 1954. Talli saavutti voitot 300SL-autolla Carrera Panamericana -kisassa sekä Le Mansin 24 tunnin kisassa.
Mercedes-Benz Formula 1:ssä 1950-luvulla ja vetäytyminen moottoriurheilusta.
Mercedes osallistui Formula 1 -sarjan MM-kilpailuun ensimmäistä kertaa Ranskassa 1954, jossa se otti kaksoisvoiton. Juan Manuel Fangio voitti maailmanmestaruudet vuosina 1954 ja 1955. Mercedeksen kilpatoiminta kuitenkin päättyi vuoden 1955 Le Mansin kisassa tapahtuneen traagisen onnettomuuden jälkeen. Tuossa kisassa Mercedes-kuljettaja Pierre Leveghin auto suistui katsomoon ja 72 ihmistä kuoli ja noin 150 loukkaantui. Saman vuoden joulukuussa Neubauer sai tiedon Mercedeksen vetäytymisestä kilparadoilta. Näinä Grand Prix vuosinaan talli saavutti Fangion mestaruuksien ohella 9 voittoa, 17 palkintosijaa, 8 paalupaikkaa, 9 nopeinta kierrosta ja 139,143 MM-pistettä. Tosin valmistajille MM-pisteitä alettiin jakaa vasta 1958.
Tallin paluu.
Talli teki paluun, kun Mercedes-Benz osti yhdessä yhteistyökumppaninsa Aabar Investmentsin kanssa 75,1 prosentin osuuden Brawn GP -tallista marraskuussa 2009 ja vaihtoi sen nimeksi Mercedes GP Petronas F1 Team. Tallipäällikkönä ja osaomistajana jatkoi Ross Brawn. Brawn GP käytti Mercedeksen moottoreita jo debyyttikaudellaan , jolloin se voitti sekä kuljettajien että valmistajien mestaruudet.
Jenson Button ja Rubens Barrichello jättivät kauden jälkeen Brawnin ja uusi Mercedes-talli joutui etsimään uudet kuljettajat. Marraskuussa 2009 julkistettiin ensimmäisenä Nico Rosbergin sopimus tallin kanssa kaudesta . Rosbergin siirtoa oli pidetty lehdistössä lähes varmana, ja hänen talliparikseen huhuttiin ilman tallipaikkaa olevia Kimi Räikköstä ja Nick Heidfeldia, sekä uransa jo lopettanutta Michael Schumacheria. 23. joulukuuta talli vahvisti tehneensä edellisenä päivänä Schumacherin kanssa kolme seuraavaa kautta kattavan sopimuksen.
Kausi 2010.
Talli lähti kaudelle vahvasti. Rosberg sijoittui kahdessa ensimmäisessä kilpailussa viidenneksi ja onnistui kolmannessa kilpailussa Malesiassa saavuttamaan sen ensimmäisen palkintopallisijoituksen (3.). Sama toistui Kiinassa, jossa Mercedes-Benzin moottorit ottivat historiallisen kolmoisvoiton McLaren autojen ajettua Rosbergin edellä kaksoisvoittoon.
Sen sijaan Schumacherin kausi ei lähtenyt yhtä hyvin käyntiin ja hän keräsikin suurta arvostelua ajosuorituksistaan ensimmäisissä neljässä kilpailussa. Viidennessä kilpailussa Espanjassa Schumacher keräsi kuitenkin kehuja sijoituttuaan neljänneksi, kun vahvasti aiemmissa kilpailuissa kärkiviisikkoon sijoittunut Rosberg jäi sijalle 13. Monacossa Schumacher nousi kuudenneksi ohitettuaan Ferrarin Fernando Alonson kilpailun viimeisessä mutkassa, mutta hänelle langetettiin tästä 25 sekunnin aikasakko, koska turva-auton ajettua varikolle viimeisellä kierroksella on ohittaminen kielletty kilpailun loppuun asti. Aikasakko nosti kahdeksanneksi ajaneen Rosbergin seitsemänneksi. Rosberg ja Schumacher saavuttivat loppukaudesta tasaisia pistesijoja Rosbergin saavutettua kolmossijan Britannian kilpailusta. Talli saavutti uudistuneen pistejärjestelmän ansiosta 214 pistettä sijoittuen valmistajien sarjassa neljänneksi.
Kausi 2011.
Talli aloitti kauden vaisusti kun molemmat autot keskeyttivät avauskilpailussa. Talli avasi pistetilinsä Malesiassa Schumacherin sijoittuessa yhdeksänneksi. Kiinan kilpailussa Rosberg johti kilpailua 14 kierroksen ajan sijoittuen lopulta viidenneksi. Rosberg toisti sijoituksensa Turkin kilpailussa. Kanadan tapahtumarikkaassa kilpailussa Schumacher sijoittui neljänneksi ollen parhaimmillaan toisena. Belgian kilpailussa Rosberg johti kilpailua hetken aikaa sijoittuen lopulta kuudenneksi. Loppukaudesta sekä Schumacher että Rosberg ajoivat tasaisia pistesijoja. Talli saavutti 165 pistettä sijoittuen jälleen neljänneksi valmistajien sarjassa.
Kausi 2012.
Kaudelle talli vaihtoi nimekseen Mercedes AMG Petronas F1 Team. Tallin alkukausi sujui edelliskauden tapaan vaisusti. Schumacher avasi tallin pistetilin kymmenennellä sijallaan Malesian GP:ssä. Kiinan GP:ssä Rosberg ajoi tallille ensimmäisen paalupaikan ja voiton sitten Fangion ja 1955 Italian GP:n. Samassa kilpailussa Schumacher starttasi kolmosruudusta, mutta joutui keskeyttämään. Monacon kilpailussa Rosberg sijoittui toiseksi ja Euroopan GP:ssä Schumacher oli kolmas. Talli saavutti myös nopeimmat kierrokset Euroopan ja Saksan GP:ssä. Talli saavutti 142 pistettä sijoittuen sarjan viidenneksi. Syyskuussa vahvistettiin Lewis Hamiltonin siirtyvän talliin uransa lopettavan Schumacherin tilalle seuraavalla kaudella.
Kausi 2013.
Kaudella tallin toisena kuljettajana jatkoi Nico Rosberg, jonka uutena tallikaverina aloitti kauden maailmanmestari Lewis Hamilton. Kauden ensimmäisessä kilpailussa Australiassa Hamilton ajoi maaliin viidentenä Rosbergin jouduttua keskeyttämään. Malesiassa Hamilton ajoi Mercedes uransa ensimmäisen palkintopallisijoituksen Rosbergin ajaessa maaliin neljäntenä. Tallipäällikkö Ross Brawn joutui viimeisillä kierroksilla antamaan tallimääräyksen, joka kielsi Rosbergia ohittamasta Hamiltonia. Kiinan GP:ssä Hamilton ajoi Mercedes-uransa ensimmäisen paalupaikan ja sijoittui kilpailussa jälleen kolmanneksi. Seuraavissa kahdessa kilpailussa oli Rosbergin vuoro ajaa paalupaikalle, mutta sekä Bahrainissa että Espanjassa hän putosi useita sijoja Mercedeksen muita suuremman rengaskuluman vuoksi. Monacon GP:ssä Rosberg ajoi paalupaikan kolmatta kertaa peräkkäin ja voitti kilpailun. Hamilton lähti toisesta lähtöruudusta mutta putosi kilpailun aikana neljänneksi.
Britannian GP:ssä Rosberg otti kauden toisen voittonsa. Hamilton lähti kilpailuun paalupaikalta, mutta putosi rengasrikon takia joukon hännille. Hän sijoittui kuitenkin lopulta kilpailun neljänneksi. Unkarin GP:ssä Hamilton ajoi paalulta ensimmäiseen voittoonsa Mercedes-tallissa. Loppukaudesta Rosberg ajoi Intian GP:ssä toiseksi ja Abu Dhabin GP:ssä kolmanneksi. Mercedes sijoittui kauden loppupisteissä toiseksi, mikä oli heille siihen asti sen paras MM-sijoitus.
Kausi 2014.
Kaudella tallissa jatkoivat Nico Rosberg ja Lewis Hamilton. Uusien radikaalien sääntömuutosten myötä auto oli osoittauttunut testien perusteella selvästi nopeimmaksi talliksi. Kauden avauskilpailu alkoi kuitenkin hieman kaksijakoisesti. Paalupaikalta lähtenyt Hamilton joutui keskeyttämään heti ensimmäisillä kierroksilla moottoriongelman vuoksi. Tallikaveri Rosberg otti kuitenkin voiton kauden avauskilpailusta. Tämän jälkeen Hamilton otti voitot kauden neljästä seuraavasta kilpailusta jossa ajoivat jokaisessa kilpailussa myös kaksoisvoittoon. Monacossa Rosberg otti paalupaikan kyseenalaisesti aiheuttaen keltaiset liput juuri viimeisillä minuuteilla aivan kuten Michael Schumacher teki aikoinaan. Rosbergia ei kuitenkaan rangaistu ja hän sai pitää paalupaikkansa, kuten ei myöskään Schumacheria. Kilpailussa Rosberg otti voiton ja Hamilton oli toinen.
Kanadan GP:ssä Mercedes joutui ensimmäistä kertaa tällä kaudella jäämään ilman voittoa, kun auton molempiin autoihin iski tekninen vika. Hamilton joutui keskeyttämään, mutta Rosberg pystyi ajamaan maaliin toisena, voiton mentäessä Daniel Ricciardolle. Itävallan GP:ssä Mercedes myös joutui ensimmäistä kertaa tällä kaudella eturivin ulkopuolelle, kun Williams kuljettajat Felipe Massa ja Valtteri Bottas ottivat yllättäen eturivin lähtöpaikat. Rosberg starttasi kilpailuun kolmannesta ruudusta ja Hamilton vasta kymmenennestä ruudusta pyörähdettyään nopealla aikakierroksellaan. Kilpailussa Mercedes kuitenkin osoitti jälleen vauhtinsa ja ajoivat ylivoimaaseen kaksoisvoitoon järjestyksessä Rosberg, Hamilton. Britannian GP:ssä Rosberg joutui keskeyttämään vaihdelaatikkovian takia, jonka seurauksena Hamilton otti voiton ja kavensi etumatkaa Rosbergiin MM-pisteissä. Saksan GP:ssä Rosberg ajoi paalulta voittoon kotikilpailussaan. Hamilton lähti vasta 16:s lähtöruudusta aika-ajossa sattuneen ulosajonsa vuoksi nousten lopulta kilpailussa kolmanneksi. Unkarin GP:ssä sadekeli pilasi Rosbergin mahdollisuudet voittoon ja hän jäi kilpailussa neljänneksi. Hamilton ajoi kuitenkin kolmanneksi tehden jälleen nousun joukon hänniltä startattuaan vasta ruudusta 21 hänen autonsa sytyttyä tuleen aika-ajoissa.
Belgian GP:ssä Mercedes-kuskit lähtivät eturivistä. Kilpailussa Rosberg yritti ohittaa tallikaverinsa, mutta osui Hamiltonin takapyörään aiheuttaen hänelle rengasrikon. Rosbergin auto sai myös vahinkoa ja hänen täytyi tulla varikolle vaihtamaan uusi etusiipi. Kilpailun voittoon ajoi lopulta Daniel Ricciardo ennen Rosbergia joka kiri toiseksi. Hamilton keskeytti kilpailun viimeisillä kierroksilla. Kilpailun jälkeen yleisö osoitti mieltään buuaamalla Rosbergille palkintokorokejuhlien aikana. Hamilton kertoi myöhemmin medialle että Rosberg olisi kolaroinut tahallaan hänen takarenkaaseensa. Mercedes kiisti kaikki väitteet tahallisesta kolaroinnista. Rosbergia ei rankaistu kolarista, mutta hän sai talliltaan huomautuksen.
Seuraavissa osakilpailussa Italiassa, Singaporessa ja Japanissa Hamilton ajoi jokaisen kilpailun voittoon. Singaporessa Rosbergin jouduttua keskeyttämään Hamilton siirtyi voitollaan MM-sarjan kärkeen. Venäjän GP:ssä Mercedes varmisti F1-historiansa ensimmäisen valmistajien maailmanmestaruutensa omana tallinaan. Samassa kilpailussa Hamilton otti kauden neljännen peräkkäisen voittonsa. Hamilton ajoi viidennen peräkkäisen voittonsa Yhdysvaltain GP:ssä. Rosberg ajoi voittoon Brasilian GP:ssä, joten molemmilla kuljettajilla oli vielä mahdollisuus maailmanmestaruuteen kauden päättävässä Abu Dhabin GP:ssä. Siellä Hamilton varmisti kuljettajien mestaruuden, kun paalupaikalta startannut Rosberg putosi vaihdelaatikko-ongelmien seurauksena sijalle 14 pisteiden ulkopuolelle.
Kausi 2015.
Kaudella tallissa jatkoivat Nico Rosberg ja Lewis Hamilton. Mestaruustaistelu käytiin lopuksi Mercedes-kuljettajien ja Ferrarin Sebastian Vettelin välillä. Yhdysvaltain osakilpailussa Hamilton varmisti mestaruutensa, kun Vettel ei saanut tarpeeksi pisteitä Hamiltoniin nähden. Loppukaudesta Rosberg otti kuusi paalupaikkaa putkeen ja voitti viimeiset kolme osakilpailua.
Mercedes oli kaudella 2015 kenties F1-historian kaikkien aikojen ylivoimaisin auto, ollen tallien pisteissä selvä voittaja. Myös kuljettajien mestaruussarjassa tuli kaksoisvoitto.
Kausi 2016.
Kaudella kuljettajina jatkoivat Lewis Hamilton ja Nico Rosberg. Rosberg voitti kuljettajien mestaruuden vain viiden pisteen erolla Hamiltoniin, joka oli toinen ja Mercedes vei ylivoimaisesti myös valmistajien mestaruuden.
Kausi 2017.
Tallin kuljettajina kaudella toimivat Lewis Hamilton sekä uutena kuljettajana Nico Rosbergin paikan ottanut Suomen Valtteri Bottas, jonka kanssa Mercedes teki yksivuotisen kuljettajasopimuksen tammikuussa 2017. Mercedes teki myös suomalaisen monialayrityksen Wihurin kanssa sponsorisopimuksen, joka on kautta aikain ensimmäinen suomalaisen yhtiön tekemä sponsorisopimus Mercedes-tallin kanssa. Hamilton voitti kuljettajien mestaruuden ja Mercedes valmistajien mestaruuden, Bottas oli kolmas.
Kausi 2018.
Kaudelle talli vaihtoi nimekseen Mercedes AMG Petronas Motorsport. Kuljettajina jatkoivat Lewis Hamilton ja Valtteri Bottas. Hamilton voitti kuljettajien mestaruuden ja Mercedes valmistajien mestaruuden, Bottas oli viides.
Kausi 2019.
Kaudella kuljettajina jatkoivat Lewis Hamilton ja Valtteri Bottas. Hamilton voitti kuljettajien mestaruuden ja Mercedes valmistajien mestaruuden, Bottas oli toinen.
Kausi 2020.
Kaudelle talli vaihtoi nimekseen Mercedes-AMG Petronas Formula One Team, kuljettajina jatkoivat Lewis Hamilton ja Valtteri Bottas. Mercedes kehitti autoonsa uuden DAS-ohjausjärjestelmän, jota ei ollut ainakaan kauden alussa muilla talleilla. DAS kuitenkin kiellettiin jo seuraavalle kaudelle 2021. Tallin omistussuhteissa tapahtui muutoksia joulukuussa 2020. Sponsorina toimiva Ineos sai kolmanneksen tallin osakkeista. Toisen kolmanneksen omistaa emoyhtiö Daimler ja viimeisen kolmanneksen tallipäällikkö Toto Wolff. Samalla ilmoitettiin tallissa omistusosuuttaan kasvattaneen Wolffin jatkavan tallin johdossa ainakin seuraavan kolmen vuoden ajan. Hamilton voitti jälleen kuljettajien mestaruuden ja Mercedes valmistajien mestaruuden. FIA palkitsi tallin kolmen tähden ympäristöpalkinnolla, koska talli oli osallistunut eri moottoriurheilusarjoihin ja huomioinut niiden ympäristövaikutukset lähelle nolla-arvoa hiilijalanjäljessä.
Kausi 2021.
Kaudella kuljettajina jatkoivat Lewis Hamilton ja Valtteri Bottas. Mercedes voitti ennätyksellisen kahdeksannen peräkkäisen valmistajien mestaruuden, mutta Hamilton menetti kuljettajien mestaruuden kauden viimeisessä kilpailussa Red Bullin Max Verstappenille.
Kausi 2022.
Kaudella 2022 kuljettajina toimivat Lewis Hamilton sekä Valtteri Bottaksen korvannut George Russell. Mercedes onnistui voittamaan kaudella vain yhden kilpailun, kun Russell onnistui voittamaan Brasilian osakilpailun.
Kausi 2026.
Kaudella 2026 kuljettajina jatkavat George Russell ja Kimi Antonelli.
Tulokset.
Mercedes teki kaikkien aikojen piste-ennätyksen 765 pistettä kaudella .
• Abu Dhabin GP:ssä 2014 jaettiin tuplapisteet.&lt;br&gt;
‡ Jaettu auto.
Kuljettajat.
Vahvennettu tarkoittaa nykyistä kuljettajaa.